text: To ulykker spærrer motorvej ved Horsens 
  11 marts 2015 kl. 16.09
  Motorvej E45 er spærret i begge retninger, efter at adskillige køretøjer er stødt sammen.
  To færdselsulykker på motorvej E45 spærrer onsdag eftermiddag vejen i begge retninger mellem Horsens V. og Horsens S.
  Otte personer og fire biler menes at være involveret i den ene af ulykkerne, mens omfanget af den anden hændelse, der skete lidt senere, endnu ikke er klarlagt.
  Her drejer det sig angiveligt om en lastbil og tre personbiler, der er stødt sammen, men antallet af tilskadekomne foreligger endnu ikke.
  Video: 37 sek.
  
  